Oficiālais Vēstnesis L 080 , 18/03/1998 Lpp. 0046 - 0050



Komisijas Lēmums (1998. gada 9. marts) par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz metāla būvkonstrukcijām un palīgmateriāliem (dokuments attiecas uz EEZ) (98/214/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 13. panta 4. punktu, tā kā atbilstīgi Direktīvas 89/106/EEK 13. panta 3. punktam, lai apliecinātu ražojumu atbilstību, Komisijai no divām procedūrām jāizvēlas "vismazāk apgrūtinošā procedūra, kas ir droša"; tā kā tas nozīmē, ka jālemj, vai attiecīgajam ražojumam vai ražojumu grupai ražošanas procesa kontroles sistēma, par kuru atbild izgatavotājs, ir nepieciešams un pietiekams nosacījums atbilstības apliecināšanai, vai arī ar atbilstību 13. panta 4. punktā minētajiem kritērijiem saistītu iemeslu dēļ jāiesaistās apstiprinātai sertifikācijas iestādei; tā kā 13. panta 4. punktā paredzēts, ka šādi noteikta procedūra jānorāda pilnvarojumos un tehniskajās specifikācijās; tā kā tādēļ vēlams definēt ražojumu vai ražojumu grupas jēdzienu, ko lieto pilnvarojumos un tehniskajās specifikācijās; tā kā abas procedūras, kas paredzētas 13. panta 3. punktā, ir sīki aprakstītas Direktīvas 89/106/EEK III pielikumā; tā kā tādēļ skaidri jāprecizē metodes, ar kurām abas procedūras jāīsteno, ņemot vērā III pielikumu, attiecībā uz katru ražojumu vai ražojumu grupu, jo III pielikums dod priekšroku dažām sistēmām; tā kā procedūra, kas minēta 13. panta 3. punkta a) apakšpunktā, atbilst sistēmām, kuras norādītas III pielikuma 2. iedaļas ii) apakšpunkta pirmajā iespējā bez pastāvīgas uzraudzības un otrajā un trešajā iespējā, un procedūra, kas minēta 13. panta 3. punkta b) apakšpunktā, atbilst sistēmām, kuras norādītas III pielikuma 2. iedaļas i) apakšpunktā, un III pielikuma 2. iedaļas ii) apakšpunkta pirmajā iespējā ar pastāvīgu uzraudzību; tā kā šajā lēmumā paredzētie pasākumi ir saskaņā ar Būvniecības pastāvīgās komitejas atzinumu, IR PIEŅĒMUSI ŠO LĒMUMU. 1. pants Šā lēmuma I pielikumā noteikto ražojumu atbilstību apliecina ar procedūru, kurā papildus ražošanas procesa kontroles sistēmai, ko izmanto izgatavotājs, ražošanas kontroles vai paša ražojuma novērtēšanā un uzraudzībā iesaistīta apstiprināta sertifikācijas iestāde. 2. pants Atbilstības apstiprināšanas procedūru, kas noteikta II pielikumā, norāda pilnvarojumos norādījumiem par Eiropas tehnisko apstiprinājumu. 3. pants Šis lēmums ir adresēts dalībvalstīm. Briselē, 1998. gada 9. martā Komisijas vārdā — Komisijas loceklis Martin Bangemann [1] OV L 40, 11.2.1989., 12. lpp. [2] OV L 220, 30.8.1993., 1. lpp. -------------------------------------------------- I PIELIKUMS Metāla būvkonstrukciju daļas/profili Karsti velmētas, auksti velmētas vai citādi ražotas dažādu formu (T, L, H, U, Z, I, lokveida, leņķveida, dobas, cauruļveida) daļas vai profili, slokšņu tērauda ražojumi (plātnes, loksnes, sloksnes), stieņi, lējumi, kalumi no dažādiem metāla materiāliem, arī ar pārklājumu aizsargāti pret koroziju. Metāla būvkonstrukcijas elementi Gatavi metāla ražojumi, tādi kā metāla konstrukcijas piekārtajiem griestiem (īpaši izturīgas), trapecveida kopnes, paralēljoslu kopnes, kolonnas, pakāpieni, pamatu pāļi, nesošie pāļi un rievsienas, sagriezti daļās pēc izmēra attiecīgam izmantojumam, sliedes un gulšņi. Tie var būt arī aizsargāti pret koroziju ar pārklājumu, arī metināti. Metināšanas materiāli Būvkonstrukciju savienojumi Metāla kniedes, bultskrūves (uzgriežņi un paplāksnes) un HR bultskrūves (augstas stiprības berzes fiksācijas bultskrūves), tapas ar vītni, skrūves, dzelzceļa savienotājelementi. -------------------------------------------------- II PIELIKUMS RAŽOJUMU GRUPA METĀLA BŪVKONSTRUKCIJAS UN PALĪGMATERIĀLI (1/4) 1. Atbilstības apliecināšanas sistēmas Attiecībā uz turpmāk norādītajiem ražojumiem un mērķiem, kam tie paredzēti, CEN/CENELEC attiecīgajos saskaņotajos standartos jāprecizē šādas atbilstības apliecināšanas sistēmas. Ražojums(-i) | Paredzētais(-ie) mērķis(-i) | Rādītājs(-i) vai klase(-es) | Atbilstības apliecināšanas sistēma(-as) | Metāla būvkonstrukciju daļas/profili Karsti velmētas, auksti velmētas vai citādi ražotas dažādu formu (T, L, H, U, Z, I, lokveida, leņķveida, dobas, cauruļveida) daļas vai profili, slokšņu tērauda ražojumi (plātnes, loksnes, sloksnes), stieņi, lējumi, kalumi no dažādiem metāla materiāliem, arī ar pārklājumu aizsargāti pret koroziju | izmantošanai metāla konstrukcijās vai jauktās metāla un betona konstrukcijās | | 2 + | Ražojums(-i) | Paredzētais(-ie) mērķis(-i) | Rādītājs(-i) vai klase(-es) (degamība) | Atbilstības apliecināšanas sistēma(-as) | Metāla būvkonstrukcijas elementi Gatavi metāla ražojumi, tādi kā trapecveida kopnes, paralēljoslu kopnes, kolonnas, pakāpieni, pamatu pāļi, nesošie pāļi un rievsienas, sagriezti daļās pēc izmēra attiecīgam izmantojumam, sliedes un gulšņi. | izmantošanai būves karkasos un pamatos | — | 2 + | Tie var būt arī aizsargāti pret koroziju ar pārklājumu, arī metināti. | | | | Metāla būvkonstrukcijas elementi Gatavas metāla konstrukcijas piekārtajiem griestiem (īpaši izturīgas) | izmantošanai būves karkasos | (A,B,C) | 1 | Tie var būt arī aizsargāti pret koroziju ar pārklājumu, arī metināti | | (A,B,C),D, E, F, A | 2+ | Ražojums(-i) | Paredzētais(-ie) mērķis(-i) | Rādītājs(-i) vai klase(-es) | Atbilstības apliecināšanas sistēma(-as) | Metināšanas materiāli | izmantošanai metāla konstrukciju būvēs | | 2 + | Ražojums(-i) | Paredzētais(-ie) mērķis(-i) | Rādītājs(-i) vai klase(-es) | Atbilstības apliecināšanas sistēma(-as) | Būvkonstrukciju savienojumi Metāla kniedes, bultskrūves (uzgriežņi un paplāksnes) un HR bultskrūves (augstas stiprības berzes fiksācijas bultskrūves), tapas ar vītni, skrūves, dzelzceļa savienotājelementi. | izmantošanai metāla konstrukciju būvēs | | 2 + | --------------------------------------------------